1.8.2022
2.4.
DA
Den Europæiske Unions Tidende
L 201/69
Billedkvalitetsprøvning
Billedkvalitetsprøverne for røntgenudstyret udføres ved hjælp af prøveemnet for menneskelig opfattelse (»test object HP«), der er beskrevet i følgende internationale standard: — ASTM F792-17e1, Standard Practice for Evaluating the Imaging Performance of Security X-Ray Systems, ASTM International, West Conshohocken, PA, 2017, www.astm.org.
Udstyrets billedkvalitet bør vurderes ved hjælp af følgende ni prøver:
2.4.1.
Prøve 1: metalkabler — røntgenudstyrs evne til at vise billeder, hvormed en operatør kan genkende metalkabler.
2.4.2.
Prøve 2: brugbar gennemlysning — røntgenudstyrs evne til at vise billeder, der gør det muligt for en operatør eller algoritme at genkende kabler, der er skjult bag blokerende materiale af forskellig tykkelse.
2.4.3.
Prøve 3: rumlig opløsning — røntgenudstyrs evne til at vise billeder, hvor tætpakkede genstande med høj kontrast vises som værende adskilte.
2.4.4.
Prøve 4: enkel gennemlysning — røntgenudstyrs evne til at vise billeder, hvormed en operatør kan identificere blytal, der blokeres af stål.
2.4.5.
Prøve 5: tyndt organisk materiale — røntgenudstyrs evne til at vise billeder, hvormed en operatør kan identificere tynde stykker organisk materiale.
2.4.6.
Prøve 6: stålkontrastfølsomhed — røntgenudstyrs evne til at vise billeder, hvormed en operatør kan identificere cirkulære fordybninger i stål.
2.4.7.
Prøve 7: skelnen mellem materialer — røntgenudstyrs evne til at vise billeder, hvormed en operatør kan skelne mellem materialer med forskellige effektive atomnumre.
2.4.8.
Prøve 8: materialeklassifikation — røntgenudstyrs evne til at vise billeder, hvormed en operatør kan identificere et bestemt materiale over et interval af forskellige tykkelser.
2.4.9.
Prøve 9: organisk differentiering — røntgenudstyrs evne til at vise billeder, hvormed en operatør kan skelne mellem organiske materialer med forskellige effektive atomnumre.
2.5.
Billedkvalitetstærskler
Med henvisning til prøveemnet for menneskelig opfattelse (»test object HP«) i ASTM F792-17e1 bør minimumstærsklerne for hver billedkvalitetsprøve være som beskrevet i tabel 2.3 nedenfor.
For at opfylde en specifik standard bør røntgenudstyret nå op på de respektive minimumstærskler for alle billedkvalitetsprøver.